text: Sådan er det, når de voksne er fulde
  04 oktober 2016 kl. 15.47
  Esbjerg bryder et druktabu om forældre og druk. Nu åbner udstilling med børn der fortæller, hvordan det er, når de voksne er fulde. 
  Onsdag åbner en udstilling om børn og alkohol i Esbjerg. Den handler om druk og børn, altså børn, der ikke har nogen, når forældrene bare drikker. Det er der ikke ret mange, der snakker om. Det er tabu.
  Sundhedsstyrelsen vurderer, at 122.000 børn i Danmark lever med en far eller mor, som misbruger alkohol. Det svarer til, at der i hver skoleklasse i landet sidder to børn, som ved, hvad det her handler om.
  En af dem, der kender det, er Kian Nissen fra Esbjerg. Sammen med fem andre børn af druk-forældre har de og Esbjerg-kunstneren Nicolai Kubel lavet druk-udstillingen, som kan opleves på Esbjerg Rådhus fra onsdag.
  Der fortæller de seks om, hvordan det var, når de vokse var fulde.Til eftertanke. Hør Kian fortælle her:
  
  